open-index/open-wikipedia-markdown huggingface dataset:
Black Dyke Band

**Black Dyke Band**, tidlegare **Black Dyke Mills Band**, er eit verdskjent brassband som vart stifta i 1855, med røter til eit band frå 1816 (som seinare vart oppløyst). Det var tidlegare bandet til Black Dyke Mills i Queensbury i West Yorkshire i England, eit selskap som tilhøyrde John Foster. Foster, som spelte valthorn, etablerte saman med andre eit lite orkester i Queensbury i 1816. Dette overlevde ikkje, men i 1855 etablerte Foster det nye føretaksorkesteret og utstyrte det med uniformer laget av stoff frå fabrikken. Sidan då har bandet vore aktivt og det øver framleis i dei opphavlege lokala.

## Innspelingar

I september 1968 gav orkesteret ut ein singel på The Beatles sit merke Apple Records. A-sida var ein instrumental komponert av Lennon/McCartney kalla «Thingumybob» (temamusikk for ein situasjonskomedie på Yorkshire Television) med same namn med Stanley Holloway). Baksida var ein brassbandinstrumental av ein annan Lennon/McCartney-komposisjon, «Yellow Submarine».  Singelen blei gjeven ut under namnet John Foster & Sons Ltd Black Dyke Mills Band, produsert av McCartney. Han var ein av dei første fire singlane gjevne ut på Apple.  

Black Dyke Band har laga mange innspelingar av klassisk musikk og andre sjangrar. Ensemblet har spelt inn med den klassiske trombonisten  Douglas Yeo, så vel som med popmusikarane Tori Amos, Peter Gabriel and The Beautiful South. Det har òg samarbeidd med Gabriel på det kritikarroste Millennium Show i Millennium Dome og spelt inn musikk for BBC-programmet *Ground Force*.

## Prisar og utmerkingar
Bandet har vunne fleire prisar og konkurransar gjennom åra. Black Dyke var det første bandet som tok *Grand Slam*, då det i 1985 vann alle dei fire anerkjende konkurransane «Yorkshire Brass Band Championships», «European Brass Band Championships», «British Open» og «National Brass Band Championships». Det blei òg «BBC Band of the Year 1985».

I 2009 vann bandet «National Brass Band Championships of Great Britain» for 22. gong.

I 2015 vann bandet europameisterskapet for brassband for 13. gong.

## RNCM
Black Dyke Band er husorkester for Royal Northern College of Music i Manchester.

## Kjelder

**Denne artikkelen bygger på «[[:nb:Black Dyke Band|Black Dyke Band]]» frå ,  den 21. desember 2021.*  

## Bakgrunnsstoff

*
Deutsche Grammophon

**Deutsche Grammophon** er eit tysk plateselskap som blei grunnlagt i 1898 i Hannover av Emile Berliner. Selskapet er særleg kjend for utgjevingane sine av klassisk musikk. 

I 1924 grunnla Deutsche Grammophon plateselskapet Polydor. I 1941 blei selskapet overteke av Siemens & Halske AG. I 1962 stifta Deutsche Grammophon ein joint venture saman med Philips Records under namnet Phonogram, som i 1972 blei til PolyGram. I dag er Deutsche Grammophon ein del av Universal Music. Utgjevingane er kjenneteikna av den klare, gule fargen som grafisk element både i logoen og på omslaga.

## Kjelder

**Denne artikkelen bygger på «[[:nb:Deutsche Grammophon|Deutsche Grammophon]]» frå ,  den 21. desember 2021.*  
 

## Bakgrunnsstoff

*
Telarc International Corporation

**Telarc International Corporation** er eit amerikansk plateselskap frå Cleveland i Ohio. Det blei skipa i 1977 av dei to musikarane og tidlegare musikklærarane Jack Renner og Robert Woods. Frå byrjinga var det eit plateselskap fokusert på klassisk musikk. Plateselskapet har hatt eit langt samarbeid med mellom anna Cincinnati Symphony Orchestra og Cleveland Orchestra, men òg Atlanta Symphony Orchestra og St. Louis Symphony Orchestra. Telarc har også gjeve ut andre typar musikk, som jazz, blues og country.

I 2005 blei Telarc og platemerket Heads Up kjøpt opp av Concord Records. Begge merka fortsette som delvis sjølvstyrte delar av Concord Music Group.

## Kjelder

**Denne artikkelen bygger på «[[:sv:Telarc International Corporation|Telarc International Corporation]]» frå ,  den 21. desember 2021.*  
 

## Bakgrunnsstoff

*
Deeldrakt

**Deeldrakt** eller **deel** ( ;  ) er ei tradisjonell mongolsk klesdrakt og nasjonaldrakt. Ho er blitt brukt gjennom mange hundreår av mongolar, tyrkiske folk og tungusiske folk. Drakta har form som ei kåpe liknande ein kaftan. Ho har to overlappande framstykke som ein lukkar ved høgre armhole og nedover. Ein bruker også belte, typisk eit breitt tøystykke, om livet. Drakta når typisk nedfor knea til brukaren og vidar seg ut mot botnen. Deeldrakter kan vera blå, olivenfarga, burgundar eller andre fargar. Dei kan vera av bomull, silke, ull eller brokade. 

Deel er framleis vanleg klesdrakt for både kvinner og menn utanfor større byar, særleg blant nomadiske gjetarar. I byar blir deel for det meste brukt av eldre, eller i samband med festar og høgtider.

## Galleri

1913 A married woman in Khuree.jpg|Kvinne i deeldrakt i 1913.
XMongolPeople4.jpg|Jente i deeldrakt i 1972
Inner Mongolia monk 2001 b.jpg|Munkar i deeldrakter i 2001
Alash-5x5-300dpi.jpg|Den tuvanske musikkgruppa Alash i deeldrakt i 2007
Mongolia13062014 699 (26001525190).jpg|Bogeskytar i deeldrakt i 2014
NomadWomanMongolia (1).jpg|Nomadekvinne i deeldrakt i 2018
PeopleMongolia (2).jpg|Mongolar i deeldrakter i Ulan Bator i 2018


## Kjelder

**Denne artikkelen bygger på «[[:en:Deel (clothing)|Deel (clothing)]]» frå ,  den 21. desember 2021.*
Kunstløp under Vinter-OL 1994

**Kunstløp under Vinter-OL 1994** vart avvikla i dagane frå 13. til 25. februar i Hamar Olympiske Amfi på Hamar. 27 kvinner og 25 karar deltok i enkeltløpa, 18 par deltok i parløp og 21 par i isdans. Ingen norske utøvarar var kvalifisert/påmeld.

### Kvinner





### Karar





### Parløp





### Isdans





## Kjelder

**Denne artikkelen bygger på «[[:de:Olympische Winterspiele 1994/Eiskunstlauf|Olympische Winterspiele 1994/Eiskunstlauf]]» frå ,  den 21. desember 2021.*
Chameleon av Michela Pace

**«Chameleon»** (norsk 'kameleon') er ein maltesisk popsong frå 2019 med artisten Michela Pace. Songen vart vald av den maltesiske kringkastaren PBS til det maltesiske bidraget i Eurovision Song Contest 2019 i Tel Aviv i Israel. Songen og ein tilhøyrande musikkvideo vart offentleggjorde 10. mars 2019, medan den offisielle utgjevinga var 4. april 2019. Songaren Michela Pace vart vald til å representere Malta etter at ho vann den fyrste utgåva av talenttevlinga *X Factor Malta*. Songen «Chameleon» vart vald etter *X Factor*-finalen. 

## Bakgrunn

Michela Pace vann den fyrste utgåva av den maltesiske utgåva av *X Factor* 26. januar 2019. Gjennom sigeren vart ho den maltesiske representanten i Eurovison Song Contest 2019 i Israel. Songen ho skulle delta med, vart vald på eit seinare tidspunkt.

10. mars offentleggjorde kringkastaren PBS at bidraget til Michela Pace var «Chameleon», ein song skriven av Joacim Persson, Paula Winger, Borislav Milanov og Johan Alkanas. Songen og musikkvideoen vart slopne same dag på den offisielle YouTube-kanalen til Eurovision Song Contest, men den kommersielle utgjevinga skjedde fyrst 4. april.

Gjennom loddtrekking vart Malta trekt ut til å delta i den andre semifinalen torsdag 16. mai. Det endelege startnummeret, nummer 11, vart avgjort av produsentane i Eurovision Song Contest. I avrøystinga vart songen blant dei ti beste i semifinalen, og kvalifiserte seg dimed til finalen laurdag 18. mai. I finalen vart «Chameleon» nummer 14 av 26 bidrag.

## Mottaking
«Chameleon» nådde fyrsteplass på airplay-lista til den maltesiske radiokanalen Bay 89.7. Før avviklinga av Eurovision Song Contest låg han òg blant dei ti øvste låtane på oddslistene til veddemålsbyråa.

## Kjelder

**Denne artikkelen bygger på «[[:nb:Chameleon (Michela Pace-sang)|Chameleon (Michela Pace-sang)]]» frå , den 22. desember 2021.*
Replay av Tamta

**«Replay»** (norsk 'spel om att') er ein song som vert framført av den gresk-georgiske songaren Tamta. «Replay» var det kypriotiske bidraget i Eurovision Song Contest 2019, der han enda på 13. plass i finalen. Artisten og songtittelen vart offentleggjorde av kringkastaren CyBC 21. desember 2018. Songen er skriven av den svensk-greske låtskriveren Álex «Alex P» Papaconstantínou og vart utgjeven 5. mars 2019.

## Eurovision Song Contest

«Replay» var det kypriotiske bidraget i Eurovision Song Contest 2019, etter at den kypriotiske kringkastaren valde artisten Tamta til å representere landet. Songen vart offentleggjord i februar 2019 og utgjeven i mars. 

28. januar 2019 heldt EBU ei loddtrekking for å avgjere i kva for ein av dei to semifinalane songen skulle delta. Kypros vart trekt til å delta i den fyrste semifinalen tysdag 14. mai 2019. «Replay» var det fyrste bidraget på scena og opna semifinalen. Songen var òg blant dei ti songane som kvalifiserte seg til finalen 18. mai. I finalen vart «Replay» nummer 13 av 26 bidrag.

## Listeplasseringar

## Kjelder

**Denne artikkelen bygger på «[[:nb:Replay (sang)|Replay (sang)]]» frå ,  den 22. desember 2021.*
Ktheju tokës

**«Ktheju tokës»** (norsk 'vend attende til landet') er ein albansk popballade frå 2019 som vert framført av songaren Jonida Maliqi. Songen vann den albanske songtevlinga *Festivali i Këngës* i desember 2018 og var det albanske bidraget til Eurovision Song Contest 2019 i Tel Aviv i Israel.

## Bakgrunn
«Ktheju tokës» er skriven av den albanske låtskrivaren Eriona Rushiti, og tittelen viser til albanarar og andre folkeslag som har utvandra frå heimlanda sine. Songen tek særleg for seg albanarar som har drege frå heimlandet, blant anna som følgje av Kosovokrigen. Songen vert framført av songaren Jonida Maliqi og var ein av deltakarane i den tradisjonsrike songtevlinga *Festivali i Këngës* i regi av den albanske kringskastaren RTSH. I finalen 22. desember 2018 vann «Ktheju tokës», og vart dimed det albanske bidraget til Eurovision Song Contest 2019.

### Eurovision Song Contest

I januar 2019 vart Albania trekt til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Albania hadde startnummer 14. I avrøystinga vart «Ktheju tokës» blant dei ti beste i semifinalen, og kvalifiserte seg dimed til finalen laurdag 18. mai. I finalen vart songen nummer 17 av 26 deltakarar.

## Referansar

**Denne artikkelen bygger på «[[:nb:Ktheju tokës|Ktheju tokës]]» frå ,  den 21. desember 2021.*
Krossgang

**Krossgang** er ein open gang mellom ein klostergard og det omgjevande klosteranlegget. Passasjen har vanlegvis kvelva tak og arkadar.

## Kjelder

**Denne artikkelen bygger på «[[:nb:Krossgang|Krossgang]]» frå ,  den 22. desember 2021.* 
*** oppgav desse kjeldene:* 
* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Kunstløp under Vinter-OL 1998

**Kunstløp under Vinter-OL 1998** vart avvikla i dagane frå 8. til 20. februar i ein ishall i Nagano. 28 kvinner og 29 karar deltok i enkeltløpa, 20 par deltok i parløp og 24 par i isdans. Ingen norske utøvarar var kvalifisert/påmeld.

### Kvinner





### Karar





### Parløp





### Isdans





## Kjelder

**Denne artikkelen bygger på «[[:de:Olympische Winterspiele 1998/Eiskunstlauf|Olympische Winterspiele 1998/Eiskunstlauf]]» frå ,  den 22. desember 2021.*
Rikke Granlund

**Rikke Marie Granlund** () er ein norsk handballspelar frå Oslo. Ho er målvakt, deltok for Noreg i så vel EM 2020 som VM 2021. Granlund har per 1.1.2022 spelt 12 landskampar for Noreg. 

## Karriere
### Klubbspel
Granlund spelte på Bækkelaget fram til 2012. Sidan var ho Nordstrand-spelar fram til 2016. Då handballklubben gjekk konkurs, flytta ho til Halden HK. Våren 2017 gjekk også Halden HK konkurs. Granlund valde då å spele for Oppsal IF på nivå 2 i seriesystemet. Sommaren 2018 fekk ho kontrakt med det danske topplaget Esbjerg. Allereie i sin fyrste sesong vart ho dansk meister med laget, ein prestasjon ho og Esbjerg-mannskapet kopierte året etter. Våren 2019 nådde Esbjerg finalen i EHF-cupen, der det vart tap 42–47 mot Siófok KC frå Ungarn. Sidan hausten har Granlund kontrakt med det franske fyrstedivisjonslaget Chambray Touraine.

### Landslagsspel
Granlund fekk sin landslagsdebut 25. november 2020. Ettersom Silje Solberg var smitta av COVID-19, fekk Granlund plass i den norske troppa til EM 2020 i Danmark. Ho fekk då spele kampar i innleiinga av turneringa. Under verdsmeisterskapen 2021 var ho tredje-målvakt, deltok i kampar i innleiingsrunda.

### Merittar landslag
*EM 2020: Gullmedalje etter 22–20 mot Frankrike
*VM 2021: Gullmedalje etter 29–22 mot Frankrike

### Merittar klubblag
*Dansk meister: 2019 og 2020 med Esbjerg
*EHF-cupen: Tapande finalist med Esbjerg

## Kjelder

*handball.no
Junior Eurovision Song Contest 2022

**Junior Eurovision Song Contest 2022 (JESC 2022)** var den 20. gongen Junior Eurovision Song Contest vart arrangert. Tevlinga vart arrangert i Jerevan i Armenia 11. desember 2022, etter at Maléna Fox vann tevlinga i 2021 med songen «Kami Kami». Dette var den andre gongen at Armenia arrangerete Junior Eurovision Song Contest, etter at landet arrangerte tevlinga i 2011. Programleiarar for Junior Eurovision Song Contest 2022 er ,  og .

Seksten land deltok i årets tevling. Storbritannia returnerte til tevlinga, etter å ha sist delteke i 2005. Aserbajdsjan, Bulgaria, Tyskland og Russland deltok ikkje i årets tevling. Russland hadde opphavleg meldt seg på for deltaking i 2022-utgåva, men 26. februar trekte dei russiske kringkastarane seg ut av Den europeiske kringkastingsunionen (EBU).

Vinnaren av Junior Eurovision Song Contest 2022 vart Frankrike med songen «», framført av . Dette var den andre sigeren til Frankrike i tevlinga, etter å ha vunne i 2020. Armenia, Georgia, Irland og Storbritannia utgjorde resten av topp fem. Irland fekk sin beste plassering i Junior Eurovision Song Contest.

## Bakgrunn
Armenia vann Junior Eurovision Song Contest 2021 i Paris i Frankrike med «Kami Kami» og artisten . Dette var andre gongen Armenia vann tevlinga, etter at  vann i 2010 med «». Som vinnar av 2021-tevlinga, fekk Armenia moglegheita til å arrangere tevlinga i 2022. Dette vert andre gongen landet arrangerer Junior Eurovision Song Contest. Tevlinga vert arrangert av den armenske ålmennkringkastaren ARMTV i samarbeid med Den europeiske kringkastingsunionen. 

### Vertsby
21. desember 2021 vart det kunngjort at tevlinga skulle haldast i Armenia i 2022. 21. februar 2022 vart det kunngjort at konkurransen ville gå føre seg i  i Jerevan. Dette er andre gongen at arenaen skal vere vertskap for Junior Eurovision Song Contest, då tevlinga vart arrangert i same arena i 2011.

## Deltakande land
Finalen vart arrangert sundag 11. desember 2022 klokka 16.00 CET, og 16 land deltok. Under opningsseremonien 5. desember 2022 vart startnummeret til vertslandet Armenia trekt. Nederland vart trekt til å framføre fyrst i finalen, mens Ukraina vart trekt til å avslutte finalen. Den endelege rekkjefølgja vart avgjort av produsentane og EBU etter opningsseremonien. 
Under er listen over deltakerne. Tabellen er rangert etter startrekkefølgja i finalen; plasseringa og poengsummen er i kolonnane til høgre.

## Røystegjeving

* **INR**: Poeng frå røystegjevinga på internett.

### 12 poeng

## Sjå òg
* Eurovision Song Contest 2022
* OGAE Second Chance Contest 2022

## Referansar

## Bakgrunnsstoff
* Nettstaden til Junior Eurovision Song Contest
Wake Up av Eliot Vassamillet

**«Wake Up»** (norsk: *vakn opp*) er ein popsong frå 2019 som vert framført av den belgiske songaren Eliot Vassamillet. Songen var det belgiske bidraget til Eurovision Song Contest 2019 i Tel Aviv i Israel.

## Om songen

Deltakinga og ansvaret for å velje det belgiske bidraget til Eurovision Song Contest går på rundgang mellom den franskspråklege kringkastaren RTBF og den flamske kringkastaren VRT. I 2019 var det RTBF sin tur, og kringkastaren valde Eliot Vassamillet og «Wake Up» internt. Songen er komponert av Pierre Dumoulin og vart offentleggjord 28. februar 2019.

### Eurovision Song Contest
I januar 2019 vart Belgia trekt til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Belgia hadde startnummer 10. «Wake Up» enda på ein 13. plass i sin semifinale og var dimed ikkje kvalifisert til finalen laurdag 18. mai.

## Listeplasseringar

## Referansar

**Denne artikkelen bygger på «[[:nb:Wake Up|Wake Up]]» frå ,  den 22. desember 2021.*
Sebastian Rejman

**Sebastian Rejman** (fødd 13. januar 1978 i Helsingfors i Finland) er ein finsk musikar, skodespelar og programleiar. Han er gitarist, vokalist og låtskrivar i det finske bandet The Giant Leap. Han er òg grunnleggjar av bandet Sebastian & The 4th Line Band, og han representerte Finland i Eurovision Song Contest 2019 med låten «Look Away» saman med Darude.

## Bakgrunn
Rejman kjem frå Kallio i Helsingfors og byrja å spela gitar og synga som 14-åring. Hans musikalske forbilete er Elvis Presley og Bruce Springsteen. 

Rejman er kjend som frontfigur og låtskrivar i bandet The Giant Leap og har hatt fleire framsyningar på finsk fjernsyn. I 2010 var han leiar for eit av deltakarkora i den finske versjonen av *Det store korslaget*, og i 2012 var han programleiar for den fjerde sesongen av *Talent Suomi* og han var reporter for *The Voice of Finland*. 

Rejman har òg spela i spelefilmar som *Siskonpeti* (2014), *95* (2017) *Sjette gang* (2017) og rolla som Jesse Adlercreuz i tv-serien *Syke* (2014–2017). Rejman representerte Finland i Eurovision Song Contest i Tel Aviv i mai 2019, saman med Darude. Duoen deltok med låten «Look Away», men vart slått ut i semifinalen 14. mai.

## Referansar

**Denne artikkelen bygger på «[[:nb:Sebastian Rejman|Sebastian Rejman]]» frå ,  den 22. desember 2021.*
Storm av Victor Crone

**«Storm»** er ein song med den svenske songaren Victor Crone. Han var det estiske bidraget til Eurovision Song Contest 2019 i Tel Aviv i Israel. Ein av låtskrivarane til «Storm», Stig Rästa, skreiv òg dei estiske bidraga til Eurovision Song Contest i 2015 og 2016.

## Om songen

«Storm» var eit av 24 bidrag i den estiske songtevlinga *Eesti Laul 2019*, arrangert av kringkastaren ERR. «Storm» kvalifiserte seg frå semifinalen 31. januar og vann seinare finalen 16. februar 2019 i Saku Suurhall i Tallinn. Gjennom sigeren vart «Storm» det estiske bidraget til Eurovison Song Contest.

### Eurovision Song Contest
I januar 2019 vart Estland trekt til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Estland hadde startnummer 14. «Storm» enda blant dei ti beste i semifinalen og kvalifiserte seg til finalen laurdag 18. mai. I finalen vart songen nummer 20 av 26 deltakarar.

I Eurovision Song Contest stilte Crone med koristane Kaire Vilgats, Dagmar Oja, Kaido Põldma, Lars Gunnar Säfsund og låtskrivaren Stig Rästa.

## Listeplasseringar

## Kjelder

**Denne artikkelen bygger på «[[:nb:Storm (Victor Crone-sang)|Storm (Victor Crone-sang)]]» frå ,  den 22. desember 2021.*
Victor Crone

**Victor Fritz-Crone** (), nokre gongar omtalt som **Vic Heart**, er ein svensk låtskrivar og songar. I februar 2019 vann han den estiske songtevlinga *Eesti Laul* og representerte Estland i Eurovision Song Contest 2019 med songen «Storm».

## Bakgrunn
Crone er fødd og oppvaksen i Österåker utanfor Stockholm i Sverige, og i tenåra spelte han ishockey aktivt for IK Waxholm.

Som 18-åring drog Crone til Los Angeles og Nashville der han skreiv songar saman med artistar som Diane Warren, Desmond Child og Eric Brazilian. I 2015 gav han ut debutsingelen «Burning Man», og han hadde vokalen på songen til rapparen Behrang Miri «Det rår vi inte för». Songen deltok i svenske Melodifestivalen i 2015, men nådde ikkje finalen.

I 2015 gav han ut låten «Feelgood Day», som han hadde skrive saman med Ollie Olsson og David Lindgren-Zacharias. I 2017 følgde han opp med singlane «California» og «Sunshine and Rain», og i 2018 «Made Of».

I 2019 vann Crone *Eesti Laul*, den estiske uttakinga til Eurovision Song Contest med songen «Storm». Denne hadde han skrive med Stig Rästa, Vallo Kikas og Fred Krieger. Crone representerte dimed Estland i Eurovision Song Contest 2019 i Tel Aviv i Israel. Der enda han på 20. plass i finalen med 76 poeng.

I 2020 deltok Crone i Melodifestivalen med songen «Troubled Water». Han kvalifiserte seg til finalen og enda til slutt på niandeplass med 57 poeng.

## Kjelder

**Denne artikkelen bygger på «[[:nb:Victor Crone|Victor Crone]]» frå ,  den 22. desember 2021.*
Michael Rice

**Michael Rice** () er ein engelsk songar. Han representerte Storbritannia i Eurovision Song Contest 2019 i Tel Aviv i Israel med songen «Bigger than Us». Før dette vann han den fyrste sesongen av songtevlinga *All Together Now*  på BBC One i 2018. I tillegg var han også deltakar i den ellevte sesongen av britiske ''X Factor'' i 2014.

## Karriere

### 2014–2018: ''The X Factor'' og ''All Together Now''
I 2014 deltok Rice i den ellevte sesongen av *X Factor* i Storbritannia. Han prøvesong i tevlinga med «I Look to You» av Whitney Houston. Han vart eliminert før finalerundane. I 2018 deltok han i songtevlinga *All Together Now* på BBC One, som han også vann.

### 2019: ''Eurovision Song Contest''
I januar 2019 offentleggjorde BBC at Rice var ein av seks artistar som skulle delta i *Eurovision: You Decide*, den britiske uttakinga til Eurovision Song Contest. Fredag 8. februar 2019 vann *Eurovision: You Decide* med songen «Bigger than Us», skriven av Laurell Barker, Anna-Klara Folin, John Lundvik og Jonas Thander. Rice fekk dimed representere Storbritannia i Eurovision Song Contest 2019 i Tel Aviv i Israel. I finalen enda han på sisteplass av 26 deltakarar.

## Diskografi

### Singlar

## Kjelder

**Denne artikkelen bygger på «[[:nb:Michael Rice|Michael Rice]]» frå ,  den 22. desember 2021.*
Luca Hänni

**Luca Hänni** () er ein sveitsisk songar, låtskrivar og modell. Han slo gjennom då han vann den niande sesongen av *Deutschland sucht den Suparstar* i 2012. Hänni representerte Sveits i Eurovision Song Contest 2019 med songen «She Got Me». Songen enda på fjerdeplass, den beste plasseringa til Sveits på 26 år.

## Bakgrunn
Hänni vart fødd i den sveitsiske hovudstaden Bern i 1994. Allereie i barnehagen fekk Hänni undervising i trommar, og som niåring lærte han eigenhendig å spele gitar og piano. Etter skulegangen gjekk han i lære som murar, men avbraut læretida i 2012 for å satse på musikkarrieren.

## ''Deutschland sucht den Suparstar'' 2012
I 2012 deltok Hänni i den niande sesongen av tyske *[[Idol Noreg|Idol]]*, *Deutschland sucht den Suparstar*. 28. april 2012 nådde han finalen og vann heile tevlinga over Daniele Negroni med 52,85 prosent av røystene. Han var då den yngste vinnaren i tevlinga og den første ikkje-tyske vinnaren.

2. mai 2012 gav han ut sin fyrste singel, «Don't Think About Me», komponert av Dieter Bohlen. Fire dagar seinare hadde singelen seld til gull i Sveits og nådde fyrsteplassen på singellistene i Sveits, Tyskland og Austerrike.

Debutalbumet *My Name Is Luca* vart gjeve ut 18. mai 2012 og nådde fyrsteplassen i Austerrike og Sveits, og ein andreplass på den tyske albumlista. Albumet vart sertifisert med gull i både Sveits og Austerrike. Oppfølgjarsingelen «I Will Die for You» vart utgjeven 24. august same år. Denne hadde mindre listesuksess og nådde 54. plass i Tyskland, 46. plass i Austerrike og 37. plass i Sveits. Hausten 2012 heldt han ein omfattande turné, *Luca Hänni & Band – Live on Tour*, med 32 konsertar i Tyskland, Austerrike og Sveits. 

I mars 2013 mottok Hänni pris under *Swiss Music Awards* i klassa «beste nasjonale gjennombrot». Han vart samstundes nominert i tre klasser i den tyske musikkprisen Echo. 

Albumet *Dance Until We Die* vart sloppe i april 2013 og nådde ein sjetteplass på den sveitsiske albumlista. Vinteren 2015 drog Hänni til Los Angeles der han produserte sitt fjerde studioalbum.

I 2019 vart Hänni vald til å representere Sveits i Eurovision Song Contest 2019 i Tel Aviv med songen «She Got Me». Han deltok i den andre semifinalen torsdag 16. mai 2019 og kvalifiserte seg til finalen. Dette var fyrste gong sidan 2014 at Sveits kvalifiserte seg til ein finale i Eurovision Song Contest. I finalen enda Hänni på fjerdeplass med 364 poeng, den beste plasseringa til Sveits i Eurovision Song Contest sidan 1993.

## Andre oppdrag
I juni 2012 engasjerte det sveitsiske selskapet Migros Luca Hänni som modell for undertøymerket Nick Tyler. Selskapet presenterte ein undertøyserie for menn, kalla Nick Tyler by Luca. I tillegg vart det lansert ein damekolleksjon kalla Luca's Favorite Edition.

Hänni har òg hatt fleire tv-opptredenar, blant anna som programleiar for RTL II-showet *BRAVO The Hits 2012 – The Show*. Under den ellevte verdsmeisterskapen i wok i Oberhof, deltok Hänni i det sveitsiske firemannslaget som enda på ein sjetteplass.

## Diskografi

### Studioalbum

### Singlar

## Kjelder

**Denne artikkelen bygger på «[[:nb:John Lundvik|John Lundvik]]» frå ,  den 8. desember 2021.*
Pali się

**«Pali się»** (norsk 'det brenn') er ein polsk folkrocksong frå 2018 som vert framført av den polske gruppa Tulia. Ein tospråkleg versjon av songen, **«Fire of Love (Pali się)»**, var det polske bidraget til Eurovision Song Contest 2019 i Tel Aviv i Israel.

## Om songen
«Pali się» er komponert av Nadia Dalin, medan Allan Rich, Jude Friedman og Sonia Krasny har skrive teksta. Songen vert framført av folkrock-jentegruppa Tulia, og den er den femte singelen til gruppa. Inspirasjonen til songen kom frå den historiske dramafilmen *Cold War*, regissert av Paweł Pawlikowski. Songen vart utgjeven 23. november 2018 og seinare teken med på deluxe-versjonen av gruppas album *Tulia*.

Den polske kringkastaren Telewizja Polska valde «Pali się» til det polske bidraget til Eurovision Song Contest 2019. I Eurovision-versjonen er delar av teksta på engelsk, og tittelen vart endra til «Fire of Love (Pali się)». Denne versjonen vart utgjeven 8. mars 2019.

### Eurovision Song Contest

I januar 2019 vart Polen trekt til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Polen hadde startnummer 4. «Fire of Love (Pali się)» enda på ellevteplass i sin semifinale, og vart dimed ikkje kvalifisert til finalen laurdag 18. mai.

## Strid om musikkvideo
Den opphavlege musikkvideoen til «Pali się» viste fleire bilete av ein vegkross, men i Eurovision-versjonen var bileta med denne krossen fjerna. Dette førte i Polen til påstandar om sensur og diskriminering av kristne. Direktør for Telewizja Polska (TVP), Jacek Kurski, bad plateselskapet Universal Music Polska om å bruke den originale versjonen av musikkvideoen. Dei to videoane er nesten identiske, med unntak av at krossen er fjerna i Eurovision-versjonen.

Plateselskapet til Tulia fortalde at kross-bileta var redigerte bort på grunn av dei strenge restriksjonane kring politiske og religiøse bodskapar i songar og videoar frå Den europeiske kringkastingsunionen (EBU). Plateselskapet sa at det heller ikkje var dei som stod bak den redigerte videoen. Trass dei strenge EBU-restriksjonane kan likevel ein liten figur av Jan av Nepomuk skimtast i bakgrunnen i Eurovision-versjonen.

## Referansar

**Denne artikkelen bygger på «[[:nb:Pali się|Pali się]]» frå ,  den 22. desember 2021.*
Mikkel Niva

**Mikkel Bjørnebo Jensen Niva** () er ein norsk improvisatør, manusforfattar og skodespelar. Han kjem frå Elverum og vaks opp i Sarpsborg.

## Bakgrunn og virke
Niva var åtte år gammal då han debuterte på teaterscena. Debutrolla hans var rolla som smånisse i *[[Putti, Plutti Pott]]*, men han hadde større ambisjonar.

Niva er medlem i ensemblet ved Det Andre Teateret, og medverkar som «Kjendis-Niva» i spelpodkasten *Samspill*. Niva har òg vore med i TV-program som *Alt er lov*, *Brille*, *Broshow* og *Torsdag kveld fra Nydalen*. I tillegg hadde han ein liten opptreden i programma *Adventslekene* (i rolla som *drittsekk*) og *Berrum & Beyer*. 

I 2018 sende NRK dokumentar-serien *Uten Pappa*, som dreia seg om Nivas lengsle etter ein farsfigur.

Niva er òg med i humor-podcasten *Friminutt* saman med Herman Flesvig.

Niva var programleiar i *Julemorgen* på NRK i 2016 og leia *Sommeråpent* i 2017 frå Gran, Flå, Finse, Flåm og Voss saman med Haddy Njie. Det same året leia han òg TV-aksjonen 2017 og MGPjr 2017. I 2019 leia han *Melodi Grand Prix Junior*, *Sommeråpent*, *TV-aksjonen* og *Kvelden før kvelden*.

## Kjelder

**Denne artikkelen bygger på «[[:nb:Mikkel Niva|Mikkel Niva]]» frå ,  den 23. desember 2021.*  
 
## Bakgrunnsstoff
* Profil på IMDb.com
* Ensemblet på Det Andre Teateret
* Filmfront.no
Ivan Susanin

**Ivan Susanin** (død ) var ein russisk liveigen bonde kjend som folkehelt og martyr frå den store urotida.
Ifølgje soga blei han brukt som guide av polske troppar som ville finna tsar Mikhail og drepa han. Susanin førte dei gjennom skogane, og både han og polakkane forsvann. Svigersonen hans hadde gått ein annan veg og fekk åtvara tsaren.

I folkeminnet er Susanin blitt ein nasjonalhelt som redda både tsaren og riket hans. Han skal ha blitt torturert og drepen av polakkane. I 1838 blei det reist ei monument til Susanin  i Kostroma.

Soga er skildra i operaene *Ivan Susanin* av Catterino Cavos og i den særs populære *[[Livet for tsaren]]* av Mikhail Glinka. 

Det finst ikkje historiske prov på soga om Susanin, men svigersonen hans, Bogdan Sobinin frå Domnino nær Kostroma, fekk fleire gardar i løn av tsaren i 1619. Dokumentet nemner tsaren si takksemd til Ivan Susanin, som nekta å fortelja poalakkane kvar tsar-familien var. Seinare dokument frå 1641, 1691 og 1837 gjentek soga, og seier at han blei torturert til døde for nektinga si.

## Kjelder

**Denne artikkelen bygger på «[[:en:Ivan Susanin|Ivan Susanin]]» frå , og «[[:sv:|Ivan Susanin]]» frå  den 23. desember 2021.* 
*** oppgav desse kjeldene:* 
* 
*** oppgav desse kjeldene:*
*
Emilie Hovden

**Emilie Margrethe Hovden** () er ein norsk handballspelar frå Bergen som sidan 2019 er aktiv i toppserie-klubben Storhamar. Kantspelaren til høgre på bana vart verdsmeister 2021 med Noregs landslag. 

## Karriere
### Klubbspel
Hovden var aktiv i Fana IL til 2015. Sesongen 2015/16 spelte ho for det nyopprykte toppserielaget Molde HK. Deretter gjekk ho tilbake til Fana IL på nivå 2 i seriesystemet. Sesongen 2016/17 vart Hovden toppskåra i serien med 177 mål. I 2018 rykte Fana opp i toppserien. Sommaren 2019 flytta ho til seriekonkurrenten Storhamar, ein klubb som hevda  seg i toppen av divisjonen. Med Storhamar tapte ho i desember 2019 NM-finalen mot IK Våg/Vipers.

### Landslagsspel
Hovden fekk sin landslagsdebut 25. november 2021. Ho fekk så plass i troppa til verdsmeisterskapen 2021 i Spania. Hovden deltok i innleiingsrunda i turneringa, vart erstatta av Malin Aune i sluttspel-kampane. Per 1.1.2022 er Hovden bokført med 6 landskampar og 23 mål.

### Merittar
*VM 2021: Gullmedalje etter 29–22 mot Frankrike
*NM 2019: Finaletap med Storhamar IL

### Merittar landslag
*VM 2021: Gullmedalje etter 29–22 mot Frankrike
*EM 2022: Gullmedalje etter 27–25 mot Danmark
*VM 2023: Sølvmedalje etter 28–31 mot Frankrike
*EM 2024: Gullmedalje etter 31–23 mot Danmark
*VM 2025: Gullmedalje etter 23–20 mot Tyskland

## Kjelder

*handball.no
Roi av Bilal Hassani

**«Roi»** (norsk 'konge') er ein fransk popsong frå 2019 med den franske songaren Bilal Hassani. Songen er skriven av Hassani saman med duoen Madame Monsieur og Medeline. «Roi» vann den franske musikktevlinga *Destination Eurovision 2019* på France 2 og var det franske bidraget i Eurovision Song Contest 2019 i Tel Aviv i Israel. Songen vart utgjeven for digital nedlasting 11. januar 2019 gjennom merket Low Wood.

## Om songen
«Roi» vart skriven av Hassani og den franske duoen Madame Monsieur, som representerte Frankrike i Eurovision Song Contest 2018 med songen «Mercy».

## Eurovision Song Contest

6. desember 2018 vart Bilal Hassani stadfesta som ein av 18 deltakarar i den franske musikktevlinga *Destination Eurovision 2019* med songen «Roi». Han kvalifiserte seg til finalen frå den fyrste semifinalen 12. januar 2019, etter å ha kome på fyrsteplass hos juryane og i telefonavrøystinga. Hassani vann deretter finalen 26. januar etter å vorte nummer fem hos dei internasjonale jurygruppene. Han fekk likevel nok poeng i telefonavrøystinga til å vinne heile *Destination Eurovision*.

«Roi» vart dimed det franske bidraget i Eurovision Song Contest 2019, der han deltok i finalen laurdag 18. mai i Tel Aviv. Songen enda til slutt som nummer 16 av 26 bidrag med 105 poeng.

## Musikkvideo
15. februar vart den offisielle musikkvideoen til «Roi» sloppen på YouTube. Musikkvideoen finn stad på eit stort teater, der Hassani sit i garderoben sin bak scena. Filmen viser fyrst Hassani utan sminke og sin velkjende bobfrisyre-parykk. Han går deretter på scena og syng «Roi». Framføringa er tydeleg inspirert av Édith Piaf sine kjende chanson-framføringar.

## Listeplasseringar

## Kjelder

**Denne artikkelen bygger på «[[:nb:Roi|Roi]]» frå ,  den 23. desember 2021.*
Riverside Church

**Riverside Church** er ei fleirkyrkjeleg kyrkje i Morningside Heights i Manhattan i New York. Ho ligg i kvartalet mellom Riverside Drive, Claremont Avenue, 120th Street og 122nd Street i nærleiken av Morningside Heights-campusen til Columbia University og imot minnesmerket Grant's Tomb. Kyrkja er knytt til American Baptist Churches USA og United Church of Christ. Ho blei skipa av den filantropiske forretningsmannen og baptisten John D. Rockefeller Jr. i samarbeid med den presbyteriske presten Harry Emerson Fosdick som ei stor kyrkje for fleire kyrkjesamfunn i det akademiske nabolaget Morningside Heights.

## Historie

Den opphavlege bygningen opna i 1930. Han var utforma av Henry C. Pelton og Allen &amp;amp; Collens i nygotikk. Kyrkja har eit skip med fem travéar, kor framme i skipet, eit tårn på 22 etasjar og ei høgd på  over skipet; ein forhall (narthex) og eit kapell; og ein krossgang mellom austinngangen og Claremont Avenue. Nær toppen av tårnet er eit carillon med 74 klokker, det tyngste i verda. Det er dedisert til John Rockefeller Jr. ski mor, Laura Spelman Rockefeller. Ei fløy med sju etasjar blei bygd på sørsida av den opphavlege bygningen i 1959, utforma av Collens, Willis & Beckonert, og kalla opp etter Martin Luther King jr. i 1985. The Stone Gym i søraust blei bygd i 1915 som ein sovesal, utforma av Louis E. Jallade, og gjort om til gymnastikkområde i 1962.

Riverside Church har vore eit fokus for global og nasjonal aktivisme sidan skipinga. Kyrkjelyden er etnisk mangfaldig. Kyrkja blei erklært eit landemerke av New York City Landmarks Preservation Commission i 2000, og blei del av National Register of Historic Places i 2012.

4. april 1967, eit år før han blei drepen, var Martin Luther King Jr. i kyrkja med i ein tale kalla Beyond Vietnam: A Time to Break Silence, der han tala imot Vietnamkrigen. Jesse Jackson tala ved gravferda til Jackie Robinson der i 1972. I 1991 vitja Nelson Mandelakyrkja og tala der etter å ha kome ut av fengsel. Generalsekretær Kofi Annan frå SN talte der etter terroråtaka 11. september 2001, og president Bill Clinton talte ved kyrkja i 2004.

Andre talarar ved Riverside Church har vore teologane Paul Tillich, som underviste i nærleiken, og Reinhold Niebuhr; borgarretsforkjemparane Cesar Chavez og Desmond Tutu; den cubanske presidenten Fidel Castro; den 14. dalai lamaen og kong Abdullah II av Jordan.

## Galleri

Sakura-Park-New-York-with-Riverside-Church.jpg|Kyrkja sett frå Sakura Park
Riverside_Church_001.JPG|Skipet med utsyn mot koret
Riverside_Church_007.JPG|Stone Gym (midten), MLK Wing (venstre) og tårnet (midt-høgre)



Fil:Riverside-Church-sculpture.jpg|Detalj
Fil:Riverside-Church-sculpture-4.png|Fleire skulpturar smykkar kyrkja
Fil:Interior of Riverside Church 05.JPG|Utskorne figurar inne i galleriet


## Kjelder

**Denne artikkelen bygger på «[[:en:Riverside Church|Riverside Church]]» frå ,  den 22. desember 2021.*  
 
## Bakgrunnsstoff

*
Kruna av Nevena Božović

**«Kruna»** (serbisk-kyrillisk **«Круна»**; norsk tyding 'krone') er ein song frå 2019 som er skriven og framført av den serbiske songaren Nevena Božović. Songen var det serbiske bidraget til Eurovision Song Contest 2019 i Tel Aviv i Israel.

## Om songen
10. januar 2019 vart Nevena Božović og «Kruna» offentleggjord som ein av 24 deltakarar i songtevlinga *Beovizija 2019*. Songtevlinga vert arrangert av kringkastaren Radio-televizija Srbije (RTS), og vinnaren får representere Serbia i Eurovision Song Contest. «Kruna» kvalifiserte seg frå semifinalen 28. februar 2019, og deltok i finalen 3. mars 2019. «Kruna» vann finalen med 20 poeng og vart dimed det serbiske bidraget i Eurovision Song Contest 2019.

### Eurovision Song Contest
I januar 2019 vart Serbia trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Serbia hadde startnummer 9. «Kruna» vart blant dei ti beste i sin semifinale og kvalifiserte seg dimed til finalen laurdag 18. mai. I finalen vart «Kruna» nummer 18 av 26 bidrag.

## Kjelder

**Denne artikkelen bygger på «[[:nb:Kruna|Kruna]]» frå ,  den 23. desember 2021.*
Telemóveis

**«Telemóveis»** (norsk 'mobiltelefonar') er ein song frå 2019 som vert framført av den portugisiske songaren og låtskrivaren Conan Osirís. «Telemóveis» vann den portugisiske songtevlinga *Festival da Canção 2019* og var det portugisiske bidraget til Eurovision Song Contest 2019 i Tel Aviv i Israel. Songen er komponert og skriven av Osirís sjølv.

## Om songen

«Telemóveis» var ein av 16 songar som vart plukka ut av kringkastaren RTP til songtevlinga *Festival da Canção* 2019, den portugisiske uttakinga til Eurovision Song Contest 2019. Songen er skriven og produsert av Conan Osíris og vann den portugisiske finalen 2. mars, etter å ha vore favoritten både hos juryane og i telefonavrøystinga.

«Telemóveis» er ein worldbeat-song som blandar pop og rock med tradisjonelle portugisiske musikksjangrar. Den spanske avisa *20 minutos* kalla songen ein «miks av elektroniske rytmar med meir orientalske lydar». Francisco Chacón i den spanske avisa *ABC* meinte songen hadde «arabiske element», medan avisa *El Confidencial* skildra songen som ein «blanding av arabiske element med techno og afrikanske rytmar».

### Eurovision Song Contest
I januar 2019 vart Portugal trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Portugal hadde startnummer 15. «Telemóveis» enda på 15. plass i semifinalen og kvalifiserte seg dimed ikkje til finalen laurdag 18. mai.

## Listeplasseringar

## Kjelder

**Denne artikkelen bygger på «[[:nb:Telemóveis|Telemóveis]]» frå ,  den 23. desember 2021.*
Walking Out

**«Walking Out»** (norsk 'går ut') er ein popsong frå 2019 som vert framført av den armenske songaren Srbuk. Songen er skriven av Lost Capital, tokionine og Garik Papoyan – som òg skreiv det armenske bidraget frå 2014 for artisten Aram Mp3. «Walking Out» var det armenske bidraget til Eurovision Song Contest 2019 i Tel Aviv i Israel.

## Eurovision Song Contest
«Walking Out» vart vald ut av Armenias offentlege TV-selskap til å representere landet i Eurovision Song Contest. Artisten Srbuk vart vald som den armenske representanten i november 2018. «Walking Out» vart offentleggjort 10. mars 2019.

«Walking Out» var det fyrste bidraget på scena i den andre semifinalen torsdag 16. mai 2019 i Expo Tel Aviv. Songen enda på 16. plass i semifinalen, og var dimed ikkje kvalifisert til finalen laurdag 18. mai.

## Sporliste

## Kjelder

**Denne artikkelen bygger på «[[:nb:Walking Out|Walking Out]]» frå ,  den 23. desember 2021.*
Love Is Forever

**«Love Is Forever»** (norsk 'kjærleiken er for alltid') er ein dansk poplåt frå 2019 med artisten Leonora. Songen vann Dansk Melodi Grand Prix 2019 og var det danske bidraget til Eurovision Song Contest 2019 i Tel Aviv i Israel. Songen er skriven av Lise Cabble, Melanie Wehbe og Emil Rosendal Lei.

Teksta er hovudsakleg på engelsk, men inneheld òg tekstlinjer på fransk, tysk og dansk.

## Eurovision Song Contest
I januar 2019 vart Danmark trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Danmark hadde startnummer 7. «Love Is Forever» vart blant dei ti beste i semifinalen, og kvalifiserte seg dimed til finalen laurdag 18. mai. I finalen enda «Love Is Forever» som nummer 12 av 26 bidrag.

## Listeplasseringar

## Kjelder

**Denne artikkelen bygger på «[[:nb:Love Is Forever|Love Is Forever]]» frå ,  den 23. desember 2021.*
Like It av Zena

**«Like It»** (norsk 'lik det') er ein song frå 2019 som vert framført av den kviterussiske songaren Zinaida Kupryjanovitsj, best kjend under artistnamnet ZENA. Songen var det kviterussiske bidraget til Eurovision Song Contest 2019 i Tel Aviv i Israel.

## Om songen
«Like It» vart komponert av Julija Kirejeva og Viktor Drobysj, medan Kireeva skreiv teksta. Drobysj er ein russisk musikkprodusent og låtskrivar, og stod blant anna bak det russiske Eurovision-bidraget i 2012, «Party for Everybody» med Buranovskije Babusjki. Songen enda på andreplass bak svenske Loreen og «Euphoria».

«Like It» vert framført av barnestjerna og skodespelaren Zinaida Kupryjanovitsj, som går under artistnamnet ZENA. Songen var eit av bidraga i den kviterussiske songtevlinga *Natsionalnyj Otbor* arrangert av Kviterusslands nasjonale fjernsyn- og radioselskap 7. mars 2019. Eit panel av dommarar kåra songen til vinnar, og «Like It» vart dimed det kviterussiske bidraget til Eurovision Song Contest 2019.

### Eurovision Song Contest
I januar 2019 vart Kviterussland trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Kviterussland hadde startnummer 8. «Like It» kom på tiandeplass i sin semifinale og kvalifiserte seg dimed til finalen laurdag 18. mai. I finalen vart songen nummer 24 av 26 bidrag.

## Kjelder

**Denne artikkelen bygger på «[[:nb:Like It|Like It]]» frå ,  den 23. desember 2021.*
Bigger than Us

**«Bigger than Us»** (norsk 'større enn oss') er ein britisk popsong frå 2019, skriven av Laurell Barker, Anna-Khara Folin, Jonas Thander og John Lundvik. Han vert framført av songaren Michael Rice. Songen vann BBC-tevlinga *Eurovision: You Decide* 8. februar 2019 og var det britiske bidraget i Eurovision Song Contest 2019 i Tel Aviv i Israel. Der enda songen på sisteplass; den fjerde sisteplassen til Storbritannia i Eurovision Song Contest.

## Bakgrunn
«Bigger than Us» var blant bidraga i songtevlinga *Eurovision: You Decide* på BBC i februar 2019. Eit dommarpanel og tv-sjåarane valde songen til vinnar. «Bigger than Us» skulle i utgangspunktet ha delteke i Melodifestivalen 2019, framført av songaren John Lundvik. Til slutt valde Lundvik ein annan song og sende i staden «Bigger than Us» inn til *Eurovision: You Decide*.

Lundvik stilte opp i Melodifestivalen 2019 med songen «Too Late for Love» og vann tevlinga. Dimed konkurrerte Lundvik mot sin eigen song, «Bigger than Us», i Eurovision Song Contest 2019.

«Bigger than Us» deltok i finalen av Eurovision Song Contest laurdag 18. mai 2019 i Expo Tel Aviv. Songen hadde startnummer 16 i finalen, og avslutta på sisteplass med 11 poeng. Dette var fjerde gongen Storbritannia enda sist i tevlinga. Songen tok seg heller ikkje inn på den britiske singellista. Dette var fyrste gong på 55 år at eit britisk bidrag ikkje kom inn på singellista.

## Kjelder

**Denne artikkelen bygger på «[[:nb:Bigger than Us|Bigger than Us]]» frå ,  den 23. desember 2021.*
Kruna

**Kruna** (serbokroatisk for 'krone') kan visa til:

*Kruna, austerriksk-ungarsk krone, valuta i Austerrike-Ungarn
*Kruna i Kroatia, ein tidlegare landsby
*Albumet Kruna av Buba Corelli and og Jala Brat
*Songen Kruna, ein song frå 2019 Nevena Božović som representerte Serbia i Eurovision Song Contest 2019
*Kruna, pseudonym for Julia Perkins Ballard
Roi

**Roi** eller **ROI** kan visa til:

## Stader
* Ro'i, israelsk busetnad på Vestbanken
* Roi i Lhünzê, ein landsby i Tibet
* Roi-Namur på Marshalløyane, tidlegare dei to separate øyane Roi og Namur

;Forkorting for:
*Republic of India
*Republic of Indonesia
*Republic of Ireland

## Anna
*Songen Roi, song av Bilal Hassani frå 2019
* , amerikansk hangarskip frå andre verdskrigen
That Night av Carousel

**«That Night»** ('den kvelden' eller 'den natta') er ein engelskspråkleg song frå 2019 med den latviske gruppa Carousel. Songen er skriven av Aleksandrs Volks, Mārcis Vasiļevskis og Sabīne Žuga og vart utgjeven kommersielt 22. mars 2019. Songen vart likevel kjend i Latvia allereie 16. februar 2019, då han vann songtevlinga *Supernova*. «That Night» var det latviske bidraget til Eurovision Song Contest 2019 i Tel Aviv i Israel.

## Eurovision Song Contest
I januar 2019 vart Latvia trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Latvia hadde startnummer 5. Songen enda på 15. plass i semifinalen og var dimed ikkje kvalifisert til finalen laurdag 18. mai.

## Listeplasseringar

## Kjelder

**Denne artikkelen bygger på «[[:nb:That Night (sang)|That Night (sang)]]» frå ,  den 24. desember 2021.*
Better Love

**«Better Love»** (norsk 'betre kjærleik') er ein song som vert framført av den kanadisk-greske songaren Katerine Duska. Songen vart utgjeven 6. mars 2019 og var det greske bidraget i Eurovision Song Contest 2019 i Tel Aviv i Israel. 

## Om songen

«Better Love» er skriven av Duska, den greske songaren og låtskrivaren Leon of Athens og den skotske songaren og låtskrivaren David Sneddon. Songen vart vald av den greske kringkastaren ERT til å representer Hellas i Eurovision Song Contest i 2019. ERT skildra låten som ein song om høgare, uforbeholden og tilgjevande kjærleik. Duska sjølv har forklart at «Better Love» er ein slags invitasjon eller omfamning som skal hjelpe lyttaren til å forstå kjærleiken og kva kjærleiken eigentleg tyder.

## I Eurovision Song Contest
Duska vart kunngjord som den greske representanten 14. februar 2019, medan songtittelen vart offentleggjord to dagar etter. Songen vart framført offentleg for fyrste gong 6. mars 2019 på den greske kringkastaren ERT.

Eurovision Song Contest 2019 fann stad i Expo Tel Aviv og bestod av to semifinalar 14. og 16. mai, og ein finale laurdag 18. mai. «Better Love» vart trekt ut til å delta i den andre semifinalen og fekk startnummer 16; det nest siste bidraget ut på scena. Songen vart blant dei ti beste i semifinalen og kvalifiserte seg dimed til finalen laurdag 18. mai. I finalen vart «Better Love» nummer 21 av 26 deltakarar.

## Listeplasseringar

## Kjelder

**Denne artikkelen bygger på «[[:nb:Better Love|Better Love]]» frå ,  den 23. desember 2021.*
Proud av Tamara Todevska

**«Proud»** (norsk 'stolt') er ein popballade frå 2019 som vert framført av den makedonske songaren Tamara Todevska. Songen var det makedonske bidraget til Eurovision Song Contest 2019 i Tel Aviv i Israel. Songen enda på sjuandeplass i finalen, noko som var den beste plasseringa i Nord-Makedonia i Eurovision Song Contest til då.

## Bakgrunn

«Proud» vart internt vald ut av Makedonsk radio og televisjon som det makedonske bidraget til Eurovision Song Contest 2019. Songen er komponert av Darko Dimitrov, Robert Bibliov og Lazar Cvetkoski, medan Kosta Petrov og Sanja Popovska har skrive teksta. Songen vert framført av Tamara Todevska, som tidlegare deltok i Eurovision Song Contest i 2008 saman med Rada Vrchakovski og Adrian Gaxha.

«Proud» skulle opphavleg ha vorte utgjeven 4. mars 2019, men vart utsett med fire dagar, slik at utgjevinga fall saman med den internasjonale kvinnedagen. Songen handlar om å vere stolt over den ein er og ikkje la deg affisere av andre som meiner ein ikkje er god nok.

### Eurovision Song Contest
I januar 2019 vart Nord-Makedonia trekt ut til å delta i semifinale 2 av Eurovision Song Contest. Semifinalen vart halden i Expo Tel Aviv i Israel torsdag 16. mai, og Nord-Makedonia hadde startnummer 17 – det nest siste bidraget ut på scena. I avrøystinga vart songen blant dei ti beste i semifinalen, og kvalifiserte seg dimed til finalen laurdag 18. mai. Dette var fyrste gongen sidan 2012 at Nord-Makedonia kvalifiserte seg til finalen.

I finalen vann «Proud» juryavrøystinga framfor Sverige. Men i telefonavrøystinga vart songen nummer tolv og enda til slutt på sjuandeplass samanlagt med 305 poeng. Dette var den beste plasseringa til Nord-Makedonia i  Eurovision Song Contest.

## Kjelder

**Denne artikkelen bygger på «[[:nb:Proud (Tamara Todevska-sang)|Proud (Tamara Todevska-sang)]]» frå ,  den 23. desember 2021.*